CELEX: 62013CN0591
Language: hr
Date: 2013-11-20 00:00:00
Title: Predmet C-591/13: Tužba podnesena 20. studenoga 2013. — Europska komisija protiv Savezne Republike Njemačke

25.1.2014   
            
            
               HR
            
            
               Službeni list Europske unije
            
            
               C 24/11
            
         Tužba podnesena 20. studenoga 2013. — Europska komisija protiv Savezne Republike Njemačke
   (Predmet C-591/13)
   2014/C 24/20
   Jezik postupka: njemački
   
      Stranke
   
   
      Tužitelj: Europska komisija (zastupnici: W. Mölls, W. Roels, u svojstvu agenata)
   
      Tuženik: Savezna Republika Njemačka
   
      Tužbeni zahtjev
   
   Tužitelj zahtjeva da Sud:
   
               —
            
            
               utvrdi da je Savezna Republika Njemačka povrijedila svoje obveze iz članka 49. UFEU-a i članka 31. Sporazuma o Europskom gospodarskom prostoru (1), jer je donijela i zadržala propise sukladno kojima je porez na latentne rezerve koje su ostvarene uslijed prodaje uz naknadu određenih osnovnih sredstava, odgođen pomoću „prijenosa” na novo nabavljena ili proizvedena osnovna sredstva do njihove prodaje ukoliko zadnje navedena sredstva pripadaju imovini tuzemne poslovne jedinice poreznog obveznika, dok takva odgoda nije moguća ukoliko ista sredstva pripadaju imovini poslovne jedinice poreznog obveznika koja se nalazi u drugoj državi članici ili drugoj državi Europskog gospodarskog prostora.
            
         
               —
            
            
               naloži Saveznoj Republici Njemačkoj snošenje troškova.
            
         
      Tužbeni razlozi i glavni argumenti
   
   Prema njemačkim propisima se u slučaju prodaje određenih osnovnih sredstava koja se odnose na poslovanje, dobit od prodaje koja iz toga proizlazi ne oporezuje odmah, ako porezni obveznik ponovno unutar određenog vremenskog razdoblja nabavi ili proizvede određena osnovna sredstva koja se odnose na poslovanje. U tom slučaju će se oporezivanje navedene dobiti od prodaje izvornih sredstava odgoditi pomoću „prijenosa” odgovarajućih latentnih rezervi do prodaje novo nabavljenih ili proizvedenih sredstava. Međutim, ova odgoda može se odobriti samo ako novo nabavljena ili proizvedena sredstva pripadaju imovini tuzemne poslovne jedinice, a ne može se odobriti ukoliko se dotične poslovne jedinice nalaze u drugoj državi članici ili drugoj državi Europskog gospodarskog prostora. Prema mišljenju Komisije, ovaj propis predstavlja povredu slobode poslovnog nastana.
   
      (1)  Sporazum o Europskom gospodarskom prostoru, SL 1994, L 1, str 3